ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1867/97 υποβολή: Carlos Robles Piquer (PPE) προς την Επιτροπή (30 Μαΐου 1997)

Θέμα: Συμφέροντα στην εκστρατεία υπέρ του κακάο

Στο έντυπο «Kangaroo Group Newsletter» (Βρυξέλλες, Μάρτιος 1997, αριθ. 12, σελ. 18 και 19) δημοσιεύεται ένα άρθρο το οποίο υπογράφει ο κ. Jόrgen Boltz, των «European Public Policy Advisers, London», σχετικά με την Ενιαία Αγορά των προϊόντων σοκολάτας.

Ο αρθρογράφος υποστηρίζει πως θα ήταν σκόπιμο να γενικευθεί ομοιόμορφα η ενιαία αγορά και, ταυτόχρονα, υποστηρίζει την πρόταση οδηγίας που υπέβαλε η Επιτροπή, η οποία, κατά τη γνώμη του, γίνεται δεκτή από τους ευρωπαίους παραγωγούς σοκολάτας οι οποίοι συμμετέχουν στην CAOBISCO, επειδή πρόκειται για «κάποια πρόοδο για τη βελτίωση της κατάστασης, όσον αφορά την Ενιαία Αγορά».

Ο κ. Botz, στό κείμενό του, επισημαίνει ότι η πρόταση «δεν διαθέτει την απαιτούμενη υποστήριξη μεταξύ των οργανώσεων καταναλωτών, ούτε μεταξύ των πολιτικών» εξαιτίας μιας υπέρ του αντιθέτου εκστρατείας «που σε μεγάλο βαθμό χρηματοδοτείται από ισχυρά συμφέροντα του κακάο» (το πρωτότυπο κείμενο στά αγγλικά: this campaign, which is largely financed by powerful cocoa interests»).

Λαμβάνοντας υπόψη την εξαιρετική σπουδαιότητα του θέματος για πολλές χώρες ΑΚΕ, θα μπορούσε η Επιτροπή να διευκρινίσει εάν η βαρύτατη αυτή κατηγορία ανταποκρίνεται στην πραγματικότητα ή εάν πρόκειται για μια μή επιλήψιμη διαφωνία αντιτιθεμένων αλλά θεμιτών συμφερόντων και κριτηρίων;

Απάντηση του κ. Bangemann εξ ονόματος της Επιτροπής (11 Ιουλίου 1997)

Η Επιτροπή δεν επιθυμεί να σχολιάσει τις δηλώσεις που περιέχει το άρθρο στο οποίο αναφέρεται το Αξιότιμο Μέλος του Κοινοβουλίου.

Υπογραμμίζει ότι η πρόταση οδηγίας σχετικά με τα προϊόντα του κακάο και της σοκολάτας ((ΕΕ C 231 της 9.8.1996. )) που επί του παρόντος εξετάζεται στο Συμβούλιο και το Κοινοβούλιο αποτέλεσε αντικείμενο, κατά την προπαρασκευή της, μακράς διαδικασίας διαβουλεύσεων με τους ενδιαφερομένους. Η Επιτροπή αξιολόγησε το σύνολο των διακυβευόμενων συμφερόντων. Θεωρεί ότι η πρότασή της βασίζεται σε μια δίκαια ισορροπία των συμφερόντων αυτών.
ΓΡΑΠΤΗ ΕΡΩΤΗΣΗ E-1939/97 υποβολή: Kirsten Jensen (PSE) και John Iversen (PSE) προς την Επιτροπή (4 Iουνίου 1997)

Θέμα: Πανώλης των χοίρων

Στις ολλανδικές εφημερίδες της 12ης Μαΐου 1997 αναφέφθηκαν οι άθλιες συνθήκες διαβίωσης χοίρων που έχουν προσβληθεί από πανώλη. Τα ζώα είχαν πέσει από καταπακτή του σταύλου στα περιτώματα και πνίγηκαν. Η αστυνομία αφαίρεσε τη φωτογραφική μηχανή από φωτογράφο που βρισκόταν εκεί.

Δεν πιστεύει η Επιτροπή ότι η μεταχείριση άρρωστων ζώων πρέπει να είναι αξιοπρεπής;

Είναι διατεθειμένη η Επιτροπή να αναλάβει την πρωτοβουλια να συντάξει πράσινο βιβλίο για την ευημερία των ζώων στην Ένωση;

Προτίθεται η Επιτροπή να εξετάσει για ποιούς λόγους το κοινό δεν ενημερώνεται για τις προαναφερθείσες συνθήκες και γιατί δεν επετράπη στον ολλανδό φωτογράφο να δημοσιεύσει τις φωτογραφίες του;

Απάντηση του κ. Fischler εξ ονόματος της Επιτροπής (26 Ιουνίου 1997)

Η μόνη κοινοτική νομοθεσία που ισχύει σήμερα, και αφορά τις συνθήκες καλής διαβίωσης των χοίρων στα αγροκτήματα, περιλαμβάνεται στην οδηγία 91/630/ΕΟΚ του Συμβουλίου, της 19ης Νοεμβρίου 1991 για τους στοιχειώδεις κανόνες για την προστασία των χοίρων ((ΕΕ L 340 της 11.12.1991. )). Το παράρτημα της οδηγίας αυτής (Κεφάλαιο Ι, σημείο 6) προβλέπει ότι όλοι οι χοίροι που εκτρέφονται ομαδικά ή σε ατομικές θέσεις πρέπει να επιθεωρούνται από τον κάτοχο ή τον υπεύθυνο των ζώων τουλάχιστον μία φορά την ημέρα. Κάθε χοίρος που φαίνεται ασθενής ή τραυματισμένος πρέπει να υποβάλλεται, χωρίς καθυστέρηση, σε κατάλληλη θεραπευτική αγωγή. Οι ασθενείς ή τραυματισμένοι χοίροι πρέπει να μπορούν, όταν αυτό είναι απαραίτητο, να απομονώνονται σε κατάλληλους χώρους με ξηρά και άνετη στρωμνή. Εάν οι χοίροι δεν αντιδρούν στις φροντίδες του εκτροφέα, θα πρέπει, το συντομότερο δυνατόν να ζητείται η γνώμη ενός κτηνιάτρου.

Όσον αφορά τις μελλοντικές εξελίξεις, σε σχέση με τη καλή διαβίωση των χοίρων, η Επιτροπή παραπέμπει στο άρθρο 6 της οδηγίας 91/630/ΕΟΚ σύμφωνα με το οποίο η Επιτροπή υποβάλλει στο Συμβούλιο έκθεση που συντάσσεται βάσει γνώμης της επιστημονικής κτηνιατρικής επιτροπής σχετικά με τα διάφορα συστήματα εντατικής εκτροφής που τηρούν τις απαιτήσεις καλής διαβίωσης των χοίρων. Αναμένεται ότι η επιστημονική κτηνιατρική επιτροπή θα ολοκληρώσει την έκθεσή της μέχρι τέλος Ιουλίου του τρέχοντος έτους.

Το ζήτημα της πρόσβασης των φωτογράφων σε ιδιωτικές εγκαταστάσεις διέπεται από το δίκαιο του εν λόγω κράτους μέλους.
ΓΡΑΠΤΗ ΕΡΩΤΗΣΗ E-1806/97 υποβολή: Robert Evans (PSE) προς την Επιτροπή (28 Μαΐου 1997)

Θέμα: Κοινοτικές ποσοστώσεις σε ηλεκτρικά εξαρτήματα

Μπορεί η Επιτροπή να παράσχει μια λεπτομερή εικόνα των περιορισμών στις εισαγωγές ηλεκτρικών εξαρτημάτων (ρευματολήπτες, διακόπτες, ρευματοδότες) στην Ευρωπαϊκή Ένωση;

Απάντηση του κ. Bangemann εξ ονόματος της Επιτροπής (18 Ιουλίου 1997)

Ηλεκτρολογικά εξαρτήματα όπως οι διακόπτες, οι πρίζες και τα βύσματα δεν υπόκεινται σε ποσοστώσεις εισαγωγών. Ορισμένοι περιορισμοί ισχύουν για προϊόντα του είδους αυτού που προέρχονται από το Ιράκ ή τη Λιβύη ((Οι ηλεκτρικές συσκευές που χρησιμοποιούνται για τη διακοπή ή την προστασία ηλεκτρικών κυκλωμάτων ή για την δημιουργία συνδέσεων προς ή σε ηλεκτρικά κυκλώματα (διακόπτες, ασφάλειες, περιοριστές τάσης, πρίζες κτλ., για διαφορά δυναμικού που υπερβαίνει τα 1000 Volt, συσκευών του τύπου CN 8535, για διαφορά δυναμικού που δεν υπερβαίνει τα 1000 Volt,τύπου 8536 που προορίζεται αποκλειστικά και μόνο για αστική χρήση και ιατρικούς σκοπούς εξαιρούνται της απαγόρευσης που ισχύει για προϊόντα που έρχονται από το ΙΡΑΚ, αλλά για τα προϊόντα αυτά απαιτείται η ειδική άδεια εισαγωγής σύμφωνα με την παράγραφο 23 του ψηφίσματος του Συμβουλίου ασφαλείας των ΗΕ. 687/1991, η οποία εκδίδεται από την ειδική επιτροπή που έχει συγκροτηθεί δυνάμει του ψηφίσματος του Συμβουλίου Ασφαλείας 661/1990, πριν να επιτραπεί η εισαγωγή τους στην Κοινότητα. Η εισαγωγή στην Κοινότητα όλων των δομικών στοιχείων που χρησιμοποιούνται σε ορισμένους τύπους αεροσκαφών από τα προαναφερθέντα δύο κεφάλαια με προέλευση την Λιβύη απαγορεύεται, σύμφωνα με τον κανονισμό του Συμβουλίου (ΕΟΚ 3274/93 - ΕΕ L 295 της 30.11.1993. )).

Δεν υφίσταται κανένας ιδιαίτερος περιορισμός δυνάμει τεχνικών κανόνων ή προτύπων για τα εισαγόμενα ηλεκτρολογικά είδη βάσει της κοινοτικής εναρμόνισης.

Όντως, σε ότι αφορά τις προϋποθέσεις, που ισχύουν για την διάθεση στην Κοινοτική αγορά, τα ηλεκτρικά είδη, συμπεριλαμβανομένων των ηλεκτρολογικών εξαρτημάτων, υπόκεινται στις διατάξεις της οδηγίας 73/23/ΕΟΚ όπως τροποποιήθηκε από την οδηγία 93/68/ΕΟΚ για την εναρμόνιση των νομοθεσιών των κρατών μελών σχετικά με τα ηλεκτρικά είδη που χρησιμοποιούνται εντός ορισμένων ορίων διαφοράς δυναμικού (οδηγία χαμηλής τάσης) ((EE L 220 της 30.8.1997. )).

Τα προϊόντα τα οποία εισάγονται από τρίτες χώρες στην Κοινότητα πρέπει να είναι σύμφωνα ακριβώς προς τους ίδιους κοινοτικούς κανόνες που ισχύουν για τα ηλεκτρικά προϊόντα εγχώριας παραγωγής. Η οδηγία χαμηλής τάσης καθορίζει επίσης τις βασικές απαιτήσεις ασφαλείας. Απαιτείται η έκδοση δήλωσης συμμόρφωσης εκ μέρους του κατασκευαστή ή του εξουσιοδοτημένου εκπροσώπου η οποία πρέπει να βρίσκεται στη διάθεση των αρμόδιων εποπτικών αρχών της αγοράς. Δεν απαιτείται πιστοποίηση εκ μέρους τρίτου.

Για τις πρίζες και τα βύσματα οικιακής χρήσης που εξαιρούνται από το πεδίο εφαρμογής της οδηγίας αυτής, ισχύουν οι αντίστοιχες εθνικές διατάξεις και τα αντίστοιχα εθνικά πρότυπα.
ΓΡΑΠΤΗ ΕΡΩΤΗΣΗ E-1377/97 υποβολή: Bartho Pronk (PPE) προς την Επιτροπή (21 Απριλίου 1997)

Θέμα: Έλεγχος πολιτών της ΕΕ στα κράτη μέλη

Πολίτες της ΕΕ που διαμένουν σε άλλο κράτος μέλος είναι υποχρεωμένοι να δηλώνουν την προυσία τους. Η δήλωση αυτή πραγματοποιείται άλλοτε προς τις δημόσιες και άλλοτε προς τις αστυνομικές αρχές.

1. Ποιά διαδικασία δήλωσης εφαρμόζεται στα διάφορα κράτη μέλη;

2. Σε περίπτωση που η διαδικασία διεξάγεται προς τις αστυνομικές αρχές, μήπως τότε υφίσταται διάκριση σε σύγκριση με τους πολίτες της χώρας, εάν για τους τελευταίους η δήλωση γίνεται προς τις αστικές αρχές;

3. Προτίθεται η Επιτροπή, βάσει των απαντήσεών της στις ερωτήσεις 1 και 2 να συναγάγει συμπεράσματα;

Απάντηση του κ. M. Monti εξ ονόματος της Επιτροπής (16 Ιουνίου 1997)

Η διαφορά μεταξύ του πολίτη της Ένωσης που έχει την ιθαγένεια του κράτους μέλους στο οποίο διαμένει και του πολίτη της Ένωσης που δεν έχει ιθαγένεια του κράτους μέλους της διαμονής του συνίσταται, μεταξύ άλλων, στο γεγονός ότι αυτός ο τελευταίος οφείλει να ζητήσει την έκδοση δελτίου διαμονής, σύμφωνα με το παράγωγο κοινοτικό δίκαιο. Οι υλικές προϋποθέσεις της έκδοσης αυτού του δελτίου διαμονής καθορίζονται από κάθε κράτος μέλος, σύμφωνα με τη δική του διοικητική οργάνωση. Δεν αντίκειται στο κοινοτικό δίκαιο το να μην εκδίδει η ίδια διοικητική αρχή το δελτίο διαμονής ή το διαβατήριο στους έχοντες την υπηκοότητα του κράτους μέλους και το δελτίο διαμονής στους λοιπούς πολίτες της Ένωσης.
ΓΡΑΠΤΗ ΕΡΩΤΗΣΗ E-1516/97 υποβολή: Klaus Rehder (PSE) προς την Επιτροπή (5 Μαΐου 1997)

Θέμα: Επιστροφές επί των εξαγωγών κατά τη μεταφορά ζώων

1. Τι επιστροφές καταβάλλονται σήμερα κατά τις εξαγωγές ζωντανών ζώων και σφαγίων;

2. Υπό ποιες προϋποθέσεις θα ήταν δυνατόν να πραγματοποιηθούν βραχυπρόθεσμες κρατήσεις και ποιο είναι τότε το ύψος των εκάστοτε ποσών;

3. Οι επιστροφές κατά τις εξαγωγές σφαγίων υπολογίζονται βάσει του βάρους προ της σφαγής ή βάσει του βάρους μετά την αφαίρεση όλων των εντοσθίων και λοιπών υπολειμμάτων;

4. Για τα προϊόντα σφαγείου υπάρχουν διάφοροι τρόποι υπολογισμού (54%, 58% κλπ.). Ποιο ποσοστό λαμβάνει ως βάση η Ευρωπαϊκή Επιτροπή;

Απάντηση του κ. Fischler εξ ονόματος της Επιτροπής (19 Ιουνίου 1997)

1. Το ύψος των επιστροφών εξαγωγών για το βόειο κρέας και τα ζωντανά ζώα, καθορίζεται τουλάχιστον κάθε τρεις μήνες, και δημοσιεύεται στην Επίσημη Εφημερίδα. Τα επί του παρόντος ισχύοντα ποσά των επιστροφών εξαγωγών για το βόειο κρέας καθορίστηκαν με τον κανονισμό (ΕΚ) αριθ. 685/97 της Επιτροπής της 17ης Απριλίου 1997 ((ΕΕ L 101 της 18.4.1997. )).

2. Στον τομέα του βοείου κρέατος, η Επιτροπή εφαρμόζει διαφοροποιημένο σύστημα επιστροφών. Το ύψος των επιστροφών κυμαίνεται αναλόγως του προορισμού και του εξαγομένου προϊόντος. Το επίπεδο της επιστροφής αντιστοιχεί στο ποσό που χρειάζεται για να πραγματοποιηθεί η εξαγωγή στην παγκόσμια αγορά. Προσαρμογές πραγματοποιούνται επί τη βάσει ορισμένων παραμέτρων, όπως είναι οι διακυμάνσεις των τιμών της παγκόσμιας αγοράς και η ισοτιμία του δολαρίου ΗΠΑ. Μία άλλη παράμετρος είναι το επίπεδο της ζήτησης αδειών εξαγωγής που έχει σημειωθεί σε οποιοδήποτε δεδομένο επίπεδο επιστροφών. Η Επιτροπή, ταυτοχρόνως με τη μέριμνά της να εξασφαλίζει ότι οι εξαγωγές μπορούν να λάβουν χώρα, οφείλει επίσης να εξασφαλίζει ότι οι ποσότητες και τα χρηματοοικονομικά ανώτατα όρια, αυτών των εξαγωγών, που επιβάλλονται από την συμφωνία του Παγκόσμιου Οργανισμού Εμπορίου, τηρούνται πλήρως.

3. Η επιστροφή για το βόειο κρέας καθορίζεται είτε λαμβάνοντας ως βάση το κρέας με κόκαλα, όπως: σφάγιο, ήμισυ σφαγίου και τεταρτημόρια, είτε λαμβάνοντας ως βάση το κρέας από το οποίο έχουν αφαιρεθεί τα κόκαλα. Ο καθορισμός των προϊόντων τα οποία είναι επιλέξιμα για επιστροφές εξαγωγών, περιλαμβάνεται στην νομοθεσία η οποία διέπει τις επιστροφές εξαγωγών. Όλα τα σφάγια τα οποία παράγονται για εμπορικούς σκοπούς στην Κοινότητα, πρέπει να πληρούν τους όρους που προβλέπονται στην οδηγία 64/433/ΕΟΚ του Συμβουλίου της 26ης Ιουνίου 1964 ((ΕΕ 121 της 29.7.1964. )).

4. Η Επιτροπή έχει τη δυνατότητα να καθορίζει διαφορετικά ύψη επιστροφών κατά την εξαγωγή για το ζωντανό βάρος και το βάρος σφαγίου ταυτοχρόνως. Εντούτοις, η αναλογία μεταξύ του ζωντανού βάρους και του βάρους σφαγίου, όσον αφορά τα ποσά των επιστροφών, δεν είναι κατ' ανάγκη σταθερή. Ενδέχεται να μεταβάλλεται κατά καιρούς, όταν αλλάζει είτε ο ένας μόνο είτε αμφότεροι οι συντελεστές επιστροφής. Οι αλλαγές αυτές αντικατοπτρίζουν μεταβολές που έχουν επέλθει όσον αφορά τις συνθήκες της αγοράς, την ποικιλία των σχετικών προϊόντων, τους διαφορετικούς προορισμούς και τους διαφορετικούς συντελεστές επιστροφών μεταξύ των αρσενικών και των θηλυκών ζώων.
ΓΡΑΠΤΗ ΕΡΩΤΗΣΗ E-1253/97 υποβολή: Susan Waddington (PSE) προς την Επιτροπή (8 Απριλίου 1997)

Θέμα: Πρόσληψη γυναικών από τα όργανα της Κοινότητας

Επανερχόμενη στις γραπτές ερωτήσεις Ε-3444/96 ((ΕΕ C 105 της 3.4.1997, σελ. 74. )) και E-3171/95 ((EE C 91 της 27.3.1996, σελ. 39. )) που έχω υποβάλει, προτίθεται η Επιτροπή να παράσχει συγκεκριμένα παραδείγματα (διαφημίσεις, συστήματα εσωτερικής επαγγελματικής καταρτίσεως κ.τ.λ.) ενεργειών στις οποίες έχει προβεί ή τις οποίες σχεδιάζει για να ενθαρρύνει την πρόσληψη γυναικών, ιδίως δεδομένης της πολιτικής για την ένταξη της παροχής ίσων ευκαιριών στον κύριο κορμό όλων των πολιτικών της Κοινότητας;

Απάντηση του κ. Liikanen εξ ονόματος της Επιτροπής (13 Μαΐου 1997)

Ο Κανονισμός Υπηρεσιακής Κατάστασης των υπαλλήλων ορίζει ήδη στο άρθρο 27 ότι «Οι υπάλληλοι επιλέγονται χωρίς διάκριση φυλής, θρησκείας ή φύλου».

Η πρόσληψη στην Επιτροπή καθώς και στα άλλα όργανα γίνεται με ανοικτούς διαγωνισμούς. Κατά τη δημοσίευση των διαγωνισμών αυτών στην Επίσημη Εφημερίδα οι υποψήφιοι διαβάζουν στην αρχή κάθε προκήρυξης ανοικτού διαγωνισμού την ακόλουθη παράγραφο σχετικά με τις ίσες ευκαιρίες: «Η Επιτροπή/τα κοινοτικά όργανα τηρούν πολιτική ίσων ευκαιριών κατά την πρόσληψη υπαλλήλων και αντιμετωπίζουν ιδιαίτερα ευνοϊκά τις υποψηφιότητες γυναικών. Φροντίζουν ιδιαίτερα να αποφεύγουν κάθε είδος διάκρισης, τόσο κατά την διαδικασία πρόσληψης όσο και κατά τους εσωτερικούς διορισμούς».

Εκτός από την προκήρυξη αυτή δημοσιεύονται ανακοινώσεις στον εθνικό τύπο. Σε κάθε ανακοίνωση οι υποψήφιοι θα βρουν την ακόλουθη παράγραφο: « Η Επιτροπή/τα όργανα της Ευρωπαϊκής Ένωσης ακολουθούν πολιτική ίσων ευκαιριών μεταξύ ανδρών και γυναικών και φροντίζουν ιδιαίτερα να αποφεύγεται κάθε μορφή διάκρισης, φυλής, θρησκείας ή αναπηρίας».

Η δημοσίευση στον τύπο καθώς και οι προκηρύξεις των ανοικτών διαγωνισμών τηρούν ουδέτερη ως προς το φύλο περιγραφή του επαγγέλματος στο κείμενο κάθε δημοσίευσης.

Όσον αφορά τα προγράμματα κατάρτισης, στο τρίτο πρόγραμμα δράσης που εγκρίθηκε πρόσφατα για τις ίσες ευκαιρίες μεταξύ ανδρών και γυναικών στην Επιτροπή, προβλέπονται ειδικά μαθήματα κατάρτισης για γυναίκες οι οποίες θα αναλάβουν διοικητικές θέσεις. Ορισμένα απ' αυτά τα σεμινάρια θα διεξαχθούν ήδη το 1997. Επίσης, προγραμματίζονται σεμινάρια συνειδητοποίησης σε ορισμένες υπηρεσίες της Επιτροπής δίνοντας κατ' αυτό τον τρόπο έμφαση στην ανάγκη να αυξηθεί η συμμετοχή των γυναικών σε όλα τα στάδια της χάραξης πολιτικής.

Το σαφέστερο παράδειγμα συγκεκριμένης δράσης που διεξήγαγε η Επιτροπή για να αυξήσει την παρουσία των γυναικών αποτελεί η θέση φιλόδοξων ετήσιων στόχων τόσο για την πρόσληψη γυναικών στις κατώτερες βαθμίδες της κατηγορίας Α όσο και για την πρόσληψη γυναικών σε μεσαίες και ανώτερες διοικητικές θέσεις. Το Αξιότιμο Μέλος του Κοινοβουλίου μπορεί να έχει πρόσβαση στα στοιχεία αυτά, όποτε θελήσει.

Τα προαναφερθέντα μέτρα αποτελούν ορισμένους από τους τρόπους αντιμετώπισης του θέματος του φύλου στην πολιτική όσον αφορά το προσωπικό. Έχουν θετική επίπτωση στις προσλήψεις γυναικών στην Επιτροπή καθώς και στην εξέλιξη της σταδιοδρομίας τους.
ΓΡΑΠΤΗ ΕΡΩΤΗΣΗ E-1787/97 υποβολή: Richard Howitt (PSE) προς την Επιτροπή (27 Μαΐου 1997)

Θέμα: Τηλεοπτικά τέλη

Προτίθεται άραγε η Επιτροπή να γνωστοποιήσει τη θέση της όσον αφορά την τρέχουσα πρακτική στο Η.Β διπλής χρέωσης των ιδίων προσώπων για τη χρησιμοποίηση της ίδιας τηλεόρασης σε δύο διαφορετικές διευθύνσεις; Η ως άνω πρακτική φαίνεται να επιβαρύνει όσους χρησιμοποιούν τους τηλεοπτικούς των δέκτες σε δύο διαφορετικά σημεία και, ως εκ τούτου, πρόκειται για άδικη πρακτική.

Απάντηση του κ. Monti εξ ονόματος της Επιτροπής (11 Ιουλίου 1997)

Η Επιτροπή δεν είναι σε θέση να σχολιάσει την πρακτική που περιγράφει το Αξιότιμο Μέλος. Γενικά, τα τέλη αδείας εμπίπτουν στην αρμοδιότητα των κρατών μελών. Για παράδειγμα, η 13η αιτιολογική σκέψη της οδηγίας 89/552/ΕΚ για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων ((ΕΕ L 298 της 17.10.1989. )) ορίζει ότι η οδηγία δεν θίγει τη δικαιοδοσία των κρατών μελών ως προς την οργάνωση και τη χρηματοδότηση των προγραμμάτων. Ωστόσο, τα σχετικά μέτρα που λαμβάνουν τα κράτη μέλη πρέπει να συμβιβάζονται με την κοινοτική νομοθεσία. Τα γεγονότα που αναφέρονται στην ερώτηση δεν επαρκούν για να στοιχειοθετηθεί παράβαση του κοινοτικού δικαίου.
ΓΡΑΠΤΗ ΕΡΩΤΗΣΗ E-1338/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Ορισμένα μέσα του τύπου ανέφεραν πρόσφατα την πρόθεση της Επιτροπής να απαιτήσει την κατάργηση του αποκαλούμενου κανόνα της «μη διάκρισης» που ισχύει στα συστήματα πληρωμής με τραπεζική κάρτα. Ο εν λόγω κανόνας έχει ως αντικείμενο να απαγορεύει στους εμπόρους που δέχονται μια τραπεζική κάρτα ως μέσο πληρωμής, να μετακυλίουν στους πελάτες τους την προμήθεια που καταβάλλουν στην τράπεζά τους και να αποφεύγουν έτσι μια διάκριση μεταξύ των τρόπων πληρωμής. Όταν εφαρμόζεται στις αναλήψεις από μηχανήματα αυτόματης διάθεσης χαρτονομισμάτων, έχει ως σκοπό να απαγορεύσει στην τράπεζα που χορηγεί μετρητά να παρακρατεί προμήθεια στον κομιστή που πραγματοποιεί ανάληψη από το αυτόματό της μηχάνημα.

Η φορολόγηση της πληρωμής με τραπεζιτική κάρτα την οποία η Επιτροπή προτίθεται να ενθαρρύνει, ενώ η πληρωμή με μετρητά δεν έχει ως αποτέλεσμα καμιά επιβολή προμήθειας εκ μέρους των εμπόρων, δεν είναι από τη φύση της ικανή να παροτρύνει τους καταναλωτάς να καταφύγουν στην πληρωμή με μετρητά εις βάρος της τραπεζικής κάρτας;

Η κατάργηση του κανόνα «μη διάκρισης» δεν παρουσιάζει ως εκ τούτου ένα κίνδυνο οπισθοδρόμησης όσον αφορά τους ηλεκτρονικούς τρόπους πληρωμής;

Η Επιτροπή προτίθεται να λάβει μέτρα ώστε να μην υπάρξουν εμπόδια στην ανάπτυξη των μέσων πληρωμής με ηλεκτρονικό τρόπο;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1339/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Η Επιτροπή εμφανίζεται να θεωρεί ότι ο κανόνας της «μη διάκρισης» δεν εγγυάται τον ανταγωνισμό μεταξύ των διαφόρων τρόπων πληρωμής.

Η Επιτροπή διαθέτει δεδομένα που αποδεικνύουν ότι ο εν λόγω ανταγωνισμός δεν εφαρμόζεται επαρκώς στη σημερινή κατάσταση με την επιλογή των καταναλωτών να αποκτήσουν απο τις τράπεζές τους ένα μέσο πληρωμής, παρά κάποιο άλλο, με βάση τις υπηρεσίες που τους παρέχει καθώς και το κόστος του και την επιλογή των εμπόρων να συμμετάσχουν σε ένα σύστημα πληρωμής παρά σε ένα άλλο με βάση επίσης τα πλεονεκτήματα που τους παρέχει και το κόστος του;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1492/97 υποβολή: Raimo Ilaskivi (PPE) προς την Επιτροπή (30 Απριλίου 1997)

Θέμα: Μείωση των οικονομικών διακυμάνσεων στην ΟΝΕ

Λόγω της μεγάλης ανεργίας που μαστίζει, επί του παρόντος, πολλά από τα κράτη μέλη, η πιστή τήρηση της γραμμής που οδηγεί στην ικανοποίηση των κριτηρίων σύγκλισης της ΟΝΕ καθιστά σχεδόν ανύπαρκτες τις δυνατότητες για εφαρμογή αποτελεσματικής πολιτικής για τη βελτίωση της οικονομικής κατάστασης στα εν λόγω κράτη. Με την υιοθέτηση του ενιαίου νομίσματος η πολιτική στον τομέα των συναλλαγματικών ισοτιμιών θα καταστεί περιττή, ενώ η πολιτική στον τομέα των επιτοκίων θα ρυθμίζεται από μία ενιαία κεντρική τράπεζα. Οι διαπιστώσεις αυτές αντικατοπτρίζουν εν μέρει την κατάσταση η οποία θα επικρατεί όταν θα εισέλθουμε στο τρίτο στάδιο της ΟΝΕ. Οι διατάξεις σχετικά με τα ποσοστά και τα πρόστιμα τα οποία επιβάλλονται για τη μη τήρησή τους που αφορούν το έλλειμμα του προϋπολογισμού και το δημόσιο χρέος καθιστούν αδύνατη την άσκηση, σε κάθε κράτος, αποτελεσματικής και ανάλογης με την ιδιομορφία και τις ειδικές ανάγκες εκάστης χώρας πολιτικής εν σχέσει με τον προϋπολογισμό.

Δεδομένου ότι θα είναι, πλέον, δυνατή στην πράξη μόνο η λήψη μέτρων εν σχέσει με την πολιτική στον τομέα του προϋπολογισμού, ποιά μέτρα προτίθενται να λάβουν η Επιτροπή και, το υποκινούμενο από την πρότασή της, Συμβούλιο Υπουργών προκειμένου, στο εξής, να εξετάζονται όχι στιγμιαία όπως κατά το παρελθόν αλλά καθ' όλη την διάρκεια του κύκλου διακύμανσης το έλλειμμα του προϋπολογισμού και το δημόσιο χρέος διότι μόνον έτσι θα εξασφαλιστεί, μέχρι ενός τουλάχιστον σημείου, η δυνατότητα στα κράτη μέλη να μειώσουν τις οικονομικές διακυμάνσεις και, ιδίως, να καταπολεμήσουν την ανεργία;

Απάντηση του κ. de Silguy εξ ονόματος της Επιτροπής (12 Ιουνίου 1997)

Η Επιτροπή έχει επίγνωση της σημασίας του να ληφθούν υπόψη όλες οι σχετικές πληροφορίες, περιλαμβανομένων των κυκλικών οικονομικών διακυμάνσεων, στο πλαίσιο της εκτίμησης της δημοσιονομικής κατάστασης ενός κράτους μέλους. Για τους λόγους αυτούς, η συνθήκη καθώς και το σύμφωνο σταθερότητας και ανάπτυξης επιτρέπουν έλλειμμα του δημόσιου τομέα ύψους 3% ΑΕΠ ή στην περίπτωση εξαιρετικών και έκτακτων περιστάσεων όπως μια σοβαρή οικονομική ύφεση ένα ακόμη υψηλότερο έλλειμμα. Εφόσον υπό ομαλές συνθήκες ένα κράτος μέλος στοχεύει σε εξισορροποιημένα δημόσια οικονομικά, αυτό θα προκαλέσει ένα ευρύτερο μέσο ύφεσης και θα επιτρέψει μια αντικυκλική δημοσιονομική πολιτική. Κατά συνέπεια, η Επιτροπή δεν θεωρεί ότι υπάρχει αντίφαση μεταξύ της ενεργού δημοσιονομικής πολιτικής και των απαιτήσεων της συνθήκης για ασφαλή δημόσια οικονομικά.